ആര്യന് ഖാന് ലഹരിമരുന്ന് കേസ് സഞ്ജയ് കുമാര് സിങ് പുതിയ മേധാവി മുംബൈ: എന് സി ബി സോണല് ഡയറക്ടര് സമീര് വാങ്കഡെയുടെ നേതൃത്വത്തിലുള്ള മുംബൈ യൂനിറ്റ് അന്വേഷിച്ചിരുന്ന ആര്യന് ഖാന്റെ ലഹരിമരുന്ന് കേസുള്പ്പടെയുള്ള ആറ് കേസുകള് നാര്ക്കോട്ടിക് കണ്ട്രോള് ബ്യൂറോ എന്.സി.ബി പ്രത്യേക അന്വേഷണ സംഘത്തെ എസ്.ഐ.ടി ഏല്പിച്ചിരുന്നു. ലഹരി മരുന്ന് കേസന്വേഷണത്തില് നിന്ന് സമീര് വാങ്കഡെയെ മാറ്റിയിരുന്നു .പകരം 1996 ബാച്ച് ഐ.പി.എസ് ഓഫീസറും എന്.സി.ബിയുടെ ഡെപ്യൂട്ടി ഡയറക്ടര് ജനറലുമായ ഡി.ഡി.ജി സഞ്ജയ് കുമാര് സിങ് ആണ് പുതിയ അന്വേഷണ സംഘത്തിന്റെ തലവന്. കേസുകള് ഏറ്റെടുക്കാന് എസ്.ഐ.ടി സംഘം ഇന്ന് ഡല്ഹിയില് നിന്ന് ഇന്ന് മുംബൈയിലെത്തും. 1996 ബാച്ച് ഒഡീഷ കേഡര് ഐ.പി.എസ് ഉദ്യോഗസ്ഥനാണ് സഞ്ജയ്. ഒഡീഷ പൊലീസിലും സി.ബി.ഐയിലും അദ്ദേഹം വിവിധ പദവികള് അലങ്കരിച്ചിട്ടുണ്ട് . എന്.സി.ബിയിലെത്തുന്നതിന് മുമ്ബ് ഒഡീഷ പൊലീസില് ഡ്രഗ് ടാസ്ക് ഫോഴ്സിന്റെ ചുമതലയുള്ള അഡീഷനല് ഡയരക്ടര് ജനറലായിരുന്നു. അക്കാലത്ത് നിരവധി ലഹരി നിര്മാര്ജ്ജന യജ്ഞങ്ങള്ക്ക് നേതൃത്വം നല്കിയ സഞ്ജയ് ഭുവനേശ്വറിലെ ലഹരി മാഫികളെ പിടികൂടിയിരുന്നു . 2008 മുതല് 2015 വരെ സി.ബി.ഐയില് പ്രവര്ത്തിച്ച അദ്ദേഹം നിരവധി നിര്ണായക കേസുകള് കണ്ടെത്തിയിട്ടുണ്ട് .ഒഡീഷ പൊലീസില് അഡീഷനല് കമീഷണര്, ഐ.ജി എന്നീ നിലകളിലും അദ്ദേഹം സേവനമനുഷ്ഠിച്ചിട്ടുണ്ട് .2021 ജനുവരിയിലാണ് ഡെപ്യൂട്ടേഷനില് ഡെപ്യൂട്ടി ഡയരക്ടര് ജനറലായി എന്.സി.ബിയിലെത്തിയത്. ആര്യന് ഖാന് ലഹരി മരുന്ന് കേസിലെ കൈക്കൂലി ആരോപണവുമായി ബന്ധപ്പെട്ട് എന്.സി.ബിയുടെ വിജിലന്സ് അന്വേഷണം പുരോഗമിക്കുന്നുണ്ട് . സമീര് വാങ്കഡെ അടക്കമുള്ള എന്.സി.ബി ഉദ്യോഗസ്ഥരുടെതുള്പ്പടെയുള്ളവരുടെ മൊഴികള് വിജിലന്സ് സംഘം ശേഖരിച്ചുകഴിഞ്ഞു. ഒക്ടോബര് 3 നാണ് ക്രൂയിസ് കപ്പലില് റെയ്ഡ് നടത്തി നടന് ഷാരൂഖ് ഖാന്റെ മകന് ആര്യന് ഖാന് ഉള്പ്പടെയുള്ളവരെ അറസ്റ്റ് ചെയ്യുന്നത്. 22 ദിവസങ്ങള്ക്ക് ശേഷം ആര്യന് ഖാന് ഉപാധികളോടെ എന് സി ബി ജാമ്യം അനുവദിച്ചിരുന്നു .The post ആര്യന് ഖാന് ലഹരിമരുന്ന് കേസ് സഞ്ജയ് കുമാര് സിങ് പുതിയ മേധാവി first appeared on MalayalamExpressOnline.